Χέδερ!
Πάω να φέρω βοήθεια!
Χέδερ!
Χέδερ;
Χέδερ!
Χέδερ, ξύπνα!
Χέδερ, σε παρακαλώ, ξύπνα!
ΠΑΝΙΚΟΣ
Χέδερ;
Εντάξει. Όλα καλά.
Συγγνώμη. Εντάξει είμαι.
Με τρόμαξες.
Μακάρι...
Μακάρι να ήμουν εκεί.
-Εγώ... -Άκου.
Χαίρομαι που δεν ήσουν.
Οι γιατροί είπαν πως παραλίγο να πέθαινες.
Πάντα αυτό λένε.
Με το μαλακό.
Κάτσε να σου φτιάξω τα μαξιλάρια.
Η μαμά σου πήρε μαζί της τη Λίλι στη δουλειά για λίγο.
Μου είπε να της τηλεφωνήσω αν ξυπνήσεις.
Θεέ μου, Χέδερ.
Γεια.
Ανησύχησα τόσο πολύ.
Δεν μπορούσα ούτε να σκεφτώ.
Με βοήθησες να βγω. Δεν μπορούσα...
-Έλα τώρα. -Δεν μπορούσα να σε βγάλω.
Δεν πειράζει.
Κι εσύ μ' έσωσες.
Όλα καλά.
Αλήθεια.
ΠΕΡΑΣΤΙΚΑ!
Δεν καταλαβαίνω. Παίζατε Πανικό εκεί;
Όχι, εγώ δεν έπαιζα τίποτα.
Πιστέψτε με, αρχιφύλακα, υπάρχουν και καλύτεροι τρόποι να σκοτωθώ.
Χαίρομαι που είστε καλά όλοι.
Κυρία μου, έρχεστε λίγο έξω;
-Ήταν κακή ιδέα αυτή. -Μπορείς να κάτσεις; Μου προκαλείς ζαλάδα.
Δεν ήταν στα σχέδια να τραυματιστείς κι εσύ. Καλύτερα να σταματήσουμε.
Σου το είπα, η φωτιά ήταν άσχετη με το παιχνίδι.
Δεν θα ήσουν καν εκεί...
Απ' τα χειρότερα μέρη για πάρτι!
Το ξέρω.
Λέτε να μου δώσουν έξτρα βαθμούς οι κριτές επειδή βγήκα τελευταία απ' το σπίτι;
Δεν ήσουν η τελευταία.
Ο Λιτλ Μπιλ Κέλι έμενε στο υπόγειο.
Ο Τάιλερ βρήκε το πτώμα του πριν πιάσει φωτιά.
Το πτώμα του;
Είχε μια βελόνα στο χέρι, αλλά...
-Αλλά τι; -Κάηκαν όλα τα τεκμήρια,
οπότε δεν μπορούν να είναι σίγουροι ότι τον σκότωσε η φωτιά.
-Γεια σας, αστυφύλακα Γουίλιαμς. -Πού θα βρω τη Χέδερ Νιλ;
Χέδερ, ήρθε ο μπαμπάς μου και θέλει να σου μιλήσει.
Πες ότι κάναμε ένα πάρτι, εντάξει;
Να τη.
Καλά ξυπνητούρια, ωραία κοιμωμένη.
Ήσουν πολύ τυχερή.
Λίγα λεπτά αφότου σε βρήκε η Νάταλι, κατέρρευσε ολόκληρος ο δεύτερος όροφος.
Δεν ήταν ακριβώς τύχη.
Όλοι απ' το πάρτι πανικοβλήθηκαν.
Απλώς εγώ βγήκα λίγο αργότερα.
Τίνος ιδέα ήταν να γίνει εκεί;
Είναι παράδοση. Απλώς γίνεται εκεί κάθε χρόνο.
Έλα τώρα, Χέδερ.
Δεν είμαστε τόσο χαζοί όσο νομίζετε.
Ξέρουμε ότι παίζετε πάλι φέτος.
Η Νάταλι...
Η Νάταλι είναι κόρη μου
και θέλω να πιστέψω ότι μου λέει την αλήθεια, αλλά...
Είναι σοβαρή υπόθεση, Χέδερ.
Και θα σας παρακολουθούμε όλους σαν τα γεράκια από δω και πέρα.
ΓΡΑΦΕΙΟ ΣΕΡΙΦΗ ΚΟΜΗΤΕΙΑΣ ΡΙΤΣΑΡΝΤΣ
Μίλησα με τον εισαγγελέα μετά την κηδεία του Λιτλ Μπιλ.
Είπε πως ο μπαμπάς του μικρού τον βοήθησε να πάρει την καρέκλα.
Και πολύς κόσμος σέβεται πάρα πολύ τον μπαμπά του.
Έτσι κατάφερε να μένει εκτός φυλακής.
Δεν είσαι 26 χρόνια σερίφης της κομητείας
αν δεν έχεις φιλίες.
Πρέπει να τελειώνει με τον Γουίλιαμς.
Κυρία Κορτέζ, να σας φέρω κάτι;
Λίγο καφέ ή τσάι να το πάρετε μαζί σας;
Θυμάσαι πόσος κόσμος ήρθε στην κηδεία του Τζίμι;
Ναι. Χρειάστηκε να φέρουμε επιπλέον καρέκλες απ' το λύκειο.
Κι ακόμη και τότε χωρούσαν μόνο όρθιοι.
Ήταν πολύ καλό παιδί.
Όλοι τον αγαπούσαν.
Όχι όλοι.
Ο εισαγγελέας θέλει να ασκήσω δίωξη για τον θάνατο του Λιτλ Μπιλ.
Σοβαρολογείς;
-Οι νεαροί ορκίζονται ότι δεν έπαιζαν. -Το ξέρω.
Γίνονται πάρτι εκεί απ' όταν πηγαίναμε εμείς λύκειο.
Ίσως, αλλά έχουμε μια φωτιά, ένα παιχνίδι, διάφορους νεαρούς κι έναν νεκρό, οπότε...
Λένε ψέματα για την υπερβολική δόση;
Δεν έχει σημασία, αν δεν μπορείς να τ' αποδείξεις.
Τα τεκμήρια έγιναν στάχτη.
Τι σκέφτεσαι;
Ο Λιτλ Μπιλ ανέφερε την Άμπι Κλαρκ.
Μιλούσε σαν να ήξερε κάτι που δεν ξέραμε εμείς.
-Και; -Και...
αν όντως ήξερε;
Λοιπόν, εδώ είναι τα χρωστούμενα.
Και προκαταβολή δύο εβδομάδων.
-Εντάξει; -Ευχαριστώ.
Ορίστε. Εγώ σ' ευχαριστώ.
Ανησύχησα λίγο για σένα.
Χαίρομαι που σε βλέπω γερή και δυνατή.
Κι εγώ.
Είμαι πολύ υπερήφανη για σένα, που ξεκινάς τις σπουδές σου.
Πολλοί νεαροί στα μέρη μας...
δεν ξέρω, μοιάζουν κάπως χαμένοι.
Ένα πρόγραμμα πιστοποίησης είναι μόνο.
Το έχει το Πολιτειακό Λόνγκχορν,
είναι μόνο δυο χρόνια κι αρκετά φτηνό, οπότε...
-Λογιστική, και... -Λογιστική;
Δεν μπορώ να σε φανταστώ λογίστρια.
Εσύ είσαι δημιουργικός άνθρωπος.
Αλήθεια. Σε βλέπω, σε παρατηρώ.
Διαρκώς γράφεις στο σημειωματάριό σου,
με κάθε ευκαιρία.
Ναι, δεν ξέρω.
Απλώς για ν' αδειάζω το μυαλό μου απ' τις ιστορίες.
Ναι. Άρα, γιατί λογιστική;
Βασικά...
Μ' αρέσει να γράφω ιστορίες, αλλά...
δεν ξέρω, είναι φανταστικές, και...
Στον αληθινό κόσμο
πρέπει αναγκαστικά να είσαι ρεαλιστής.
Ρεαλιστής;
Το πρόβλημα μ' αυτό είναι
ότι ο καθένας δίνει τη δική του ερμηνεία στο "ρεαλιστικό",
και οι περισσότερες απ' αυτές τις ερμηνείες είναι φανταστικές.
Φτιάξε τη δική σου πραγματικότητα, μικρή!
ΚΑΛΩΣ ΗΡΘΑΤΕ ΣΤΟ ΚΑΡΠ
Εμπρός, ζουζούνα. Μίλα μου.
Εντάξει.
Είμαστε φτωχοί;
Ο Νικ Ντέρικ είπε ότι δεν έχω τηλέφωνο επειδή δεν έχουμε λεφτά.
Δεν είναι αυτός ο λόγος.
Είπε ότι γι' αυτό έχω μόνο ένα ζευγάρι αθλητικά
και γι' αυτό ζούμε σε τροχόσπιτο.
Είπε ότι είμαστε σκουπίδια.
Καταρχάς,
τα λατρεύεις τα αθλητικά σου.
Και δεύτερον,
αυτός ο Νικ ο Ντέρικ
μάλλον είναι ο ίδιος σκουπίδι.
Κοίτα, τα λεφτά δεν σε κάνουν αυτό που είσαι.
Εντάξει;
Είτε είσαι σκουπίδι ως άνθρωπος είτε δεν είσαι.
Κι ο Νικ ο Ντέρικ πρέπει να 'ναι ολόκληρη χωματερή.
Έλα, πάμε.
ΑΡΧΙΦΥΛΑΚΑΣ ΚΡΙΣΤΙΝ ΛΑΝΓΚΛΕΪ
Εντόπισα τον Κόουλ Γουόρεν.
Είχε σχεδόν ίδιους βαθμούς με τον Τζίμι.
Σωστά.
Ο Κόουλ ζει στο Κόρπους τόσο καιρό.
Έμαθες ποιος τον αντικατέστησε;
Κάποια Σέι Ο'Ράιλι.
Την εντόπισα. Είναι στριπτιζέζ στο Τρίνιτι Φολς.
Θα πάω να της μιλήσω.
Μάντεψε και τι άλλο έμαθα, όμως.
Θυμάσαι που είπε ο Χαντ ότι ο Κόουλ παράτησε το παιχνίδι,
-έφυγε, γνώρισε κάποια στο ίντερνετ; -Ναι.
Έκανε και σ' αυτό λάθος.
Ο Κόουλ παραδέχτηκε ότι τα παράτησε επειδή τον πλήρωσαν.
Τον πλήρωσαν; Ποιος;
Ο Λουκ Χολ.
Ώστε ο Λουκ Χολ;
-Γεια σου, Μπο. Τι λέει; -Γεια.
-Γιατί σε κουβάλησαν εσένα; -Αυτήν τη φορά;
Πίνεις μερικές μπίρες και σου λένε ότι οδηγούσες μεθυσμένος.
Τσακώνεσαι με τη δικιά σου και σε τραβάνε μέσα για ενδοοικογενειακή,
ακόμη κι αν εκείνη σου πετούσε πιάτα στο κεφάλι.
-Έλα, ρε. -Εσύ;
Όχι. Αυτήν τη φορά ήρθα για διασκέδαση.
Να γραφτώ στον αγώνα καταστροφής.
Να πω ένα "γεια" σ' έναν ξάδελφο κλητήρα.
Α, ναι;
Τι πιθανότητες έχω να του πέσει η κλήση μου στη λεκάνη;
Μια κι ανέφερες τις πιθανότητες.
Μήπως τυχαίνει να 'σαι...
τζογαδόρος;
Μια βδομάδα έχουν εξαφανιστεί οι κριτές.
Το ξέρω.
Αν ακυρώσουν το παιχνίδι, καήκαμε.
-Θες να συνεχίσεις να παίζεις; -Δεν θέλω να μείνω εδώ.
Θέλω να κάνω αίτηση σε κανονικό κολέγιο και να...
Να μείνω σε εστία.
Με συγκάτοικο από άλλη πολιτεία.
Θέλω να δω κόσμο που δεν βλέπω μια ολόκληρη ζωή, γαμώτο.
Δεν χρειάζεσαι τον Πανικό για να σπουδάσεις.
Όχι. Εσύ δεν τον χρειάζεσαι.
Εγώ είμαι φτωχή, αν θυμάσαι.
Θυμάσαι στη Β' Γυμνασίου,
που η Έιπριλ φρίκαρε επειδή φορούσα το φούτερ του Άνταμ
-και νόμιζε ότι έκανα φάση μαζί του; -Ναι.
Το είχε δωρίσει σε φιλανθρωπία.
Γι' αυτό το είχα εγώ.
Απλώς τον έβαλα να ορκιστεί ότι δεν θα το έλεγε.
Γιατί; Σ' έκραζε τόσες βδομάδες εκείνη.
Καλύτερο απ' το να ξέρουν όλοι ότι ποτέ δεν παίρνω κάτι δικό μου.
Χέδερ.
Είδα τον εισαγγελέα τις προάλλες.
Πήγαμε μαζί μέχρι το γραφείο σερίφη μετά την κηδεία.
Θέλει να συλλάβει κάποιον για τον θάνατο του Λιτλ Μπιλ.
Ο Κορτέζ επιμένει ότι ίσως είσαι ανακατεμένος σ' όλα αυτά με τον Πανικό.
Φυσικά του είπα ότι ποτέ δεν θα φερόσουν τόσο ηλίθια.
Ότι ποτέ δεν θα με ντρόπιαζες έτσι,
με όσα έχω καταφέρει κι όσα έχω κάνει για σένα.
Ίσως εκπλαγείς, μπαμπά, αλλά δεν αφορούν τα πάντα εσένα.
-Πνεύμα κάνεις; -Τα γεγονότα λέω.
Σύνελθε.
Κοίτα πέρα εκεί.
Στον λόφο.
Βλέπεις όλα εκείνα τα σπίτια μες στα δέντρα;
Όλα εκείνα τα παράθυρα;
Είναι μάτια, αγόρι μου.
Που περιμένουν να κάνουμε το λάθος.
Κατάλαβες;
Απίστευτο!
-Τρελό. -Όντως είναι πολύ καλός.
Πλησιάζει πολύ.
-Γεια. -Γεια. Πώς από δω;
Η Ντοτ είπε ότι είχες μέρες να πας στο μπαρ,
οπότε είπα να δω πώς είσαι.
Και... σου έφερα κάτι.
Μόνη μου το τύλιξα.
Είπα να το βοηθήσω να εγκλιματιστεί.
Σ' το είπα, δεν λέει κάτι ιδιαίτερο.
Γκρι, γκρι, γκρι, μαύρο, μαύρο...
Υπάρχουν κι άλλα χρώματα, ξέρεις.
Έχω ακούσει φήμες.
Σαν μοναστήρι είναι.
Ίσως εξιλεώνομαι για κάτι.
Δικά σου αυτά;
Κάποια, ναι. Κάποια άλλα, του μπαμπά μου.
Ναι. Ήμουν... 16 όταν το κέρδισα αυτό,
όταν κατέρριψα τον δικό του χρόνο.
Δεν θα ξεχάσω το βλέμμα του όταν βγήκα απ' το ροντέο εκείνη τη μέρα.
-Θα ήταν υπερήφανος. -Δεν θα το 'λεγα.
Μεθυσμένος ήταν.
Ήταν η τελευταία μέρα που τον είδα ζωντανό.
Τέλος πάντων...
Δεν ξέρω, ξαναγύρισε λίγους μήνες μετά,
και κρεμάστηκε.
Πάντα λέγαμε χαριτολογώντας ότι θα πέθαινε μ' ένα σχοινί στο χέρι.
-Συγγνώμη. Αυτό είναι... -Όχι. Κακώς μίλησα.
-Ήταν... -Κακώς μίλησα.
Όχι. Δεν έκανες κάτι κακό. Ήταν...
Είναι φρικτό.
-Ευχαριστώ. -Όλα καλά.
Γαμώτο. Ξέχασα ότι έψηνα πίτσα!
Ευχαριστώ, αγάπη μου.
Κάποια έβλεπε βιντεάκια για μακιγιάζ πάλι.
Σοβαρά, έτσι θα πας στον αγώνα;
Εσύ σοβαρά θα φορέσεις μόνο αυτά γενικώς;
Γιατί; Δεν μου πάνε;
-Μήπως παραπάχυνα; -Πλάκα έκανα, μαμά.
Θα συναντήσω τα παιδιά στου Κάριγκαν για κάνα ποτό.
ΕΠΙΛΕΞΤΕ ΠΕΝΤΕ ΕΠΙΛΟΓΗ - ΠΙΘΑΝΟΤΗΤΕΣ - ΠΟΣΟ
ΝΤΕΜΙΑΝ ΤΖΑΚΣΟΝ - .50 ΧΕΔΕΡ ΝΙΛ -.85
Μαμά, τι είναι αυτό;
Ποιο πράγμα;
Αυτό το χαρτί εδώ.
Του Μπο είναι.
Οι προβλέψεις του για το πρωτάθλημα.
-Του αρέσει να παίζει το σπρεντ. -Τι εννοείς;
Εκείνον ρώτα. Εγώ δεν καταλαβαίνω γρι.
Πόνταρε σε μια ομάδα και προσευχήσου. Αυτό ξέρω εγώ.
Κάποιος που στοιχηματίζει τέσσερις ώρες τη μέρα
θα 'πρεπε να ξέρει πού ακουμπάει όλα του τα λεφτά.
Να προσέχεις με το ποδήλατο μετά τον αγώνα, εντάξει;
Κυκλοφορεί κόσμος που δεν θα 'πρεπε στον δρόμο.
Τέλεια. Να είσαι φρόνιμη!
Γεια.
Ντοτζ;
Τι θα κάνεις αν κερδίσεις;
Αν κερδίσουμε, εννοείς. Δεν ξέρω. Δεν το έχω πολυσκεφτεί.
Εσύ; Τι θα τα κάνεις τα λεφτά;
Όταν ήμουν μικρή και μου έλειπε η μαμά μου,
ο μπαμπάς καθόταν στην άκρη του κρεβατιού μου
και μου έλεγε ιστορίες για εκείνη.
Πόσο όμορφη ήταν.
Πόσο υπερήφανη θα ήταν να με βλέπει να μεγαλώνω.
Ότι θα μπορούσε να ήταν διάσημη.
Καλύτερα να έχεις μια τέτοια μητέρα, παρά εκείνη που μας εγκατέλειψε.
Είναι ζωντανή;
Ξεκίνησε σαν παιχνίδι.
Θέατρο.
Σκεφτόμουν ότι ήταν μια σπουδαία ηθοποιός,
ότι ήταν μια καλή μητέρα.
Κι άρχισε να γίνεται αληθινό.
Και...
αν μπορούσα να μετακομίσω στην Καλιφόρνια
και να γίνω η ηθοποιός που προσποιούμασταν ότι θα γινόταν εκείνη,
τότε δεν θα ήταν μια ιστορία πια.
Τι να σου πω κι εσένα για ιστορίες, όμως;
Τι εννοείς;
Η Ντέινα.
Το ατύχημά της δεν ήταν ατύχημα, έτσι;
Δεν υπήρχε κάποιος λόγος που συνέβη.
Θα αργήσω. Τα λέμε αργότερα, εντάξει;
Έγινε.
Καλώς ήρθατε, αγόρια και κορίτσια,
στον ετήσιο αγώνα καταστροφής αυτοκινήτων Μεταλλικό Ποδοπάτημα του Καρπ!
Γεια σου, Ρέι!
-Γεια σας, κυρίες. -Τι λέει;
Οδηγοί, βάλτε μπρος τις μηχανές σας!
Λάβετε θέσεις. Έτοιμοι. Μαρς!
Έχουμε νέους ανταγωνιστές σ' αυτόν τον γύρο.
Στο κίτρινο αμάξι, με το νούμερο 12, ο Ντοτζ Μέισον!
Και στο πράσινο αμάξι, με το νούμερο 14, ο Ρέι Χολ!
Μην ξεχνάτε, φίλοι! Το τελευταίο αμάξι που κινείται κερδίζει.
Λένε πως έχουμε δοκιμασία απόψε.
Όπως είπες, το παιχνίδι πάντα συνεχίζεται.
Έχει διαφορετική αίσθηση, όμως, πλέον, έτσι δεν είναι;
Δεν είναι μόνο η αστυνομία, αλλά...
-Σαν να μην είναι παιχνίδι. -Ναι.
-Συνεχίζουμε σαν ομάδα, όμως, έτσι; -Συνεταιράκια.
Μαζί στη νίκη ή στην ήττα.
...μέσα απ' το κέντρο!
Θυμάσαι τη λίστα που βρήκα στου Σπέρλοκ;
Δεν είναι λίστα παικτών, αλλά πιθανοτήτων, νομίζω.
Τι εννοείς;
Πιστεύω πως κάποιος ποντάρει στον Πανικό.
Κάποιος που ήταν μαζί μας τότε.
Η πρώτη απώλεια!
-Άντε πηδήξου! -Πάρ' τα, άρρωστε.
Παραλίγο να οργώσουν το νούμερο 14!
-Νομίζω πως ο Ντοτζ είναι το 12. -Κι ο Ρέι το 14.
Ας ελπίσουμε να πέσει πάνω σε τοίχο.
Υποσχέθηκα στον Ντοτζ το Sonic, αν κερδίσει.
Το νούμερο 31 κινείται!
-Τι; -Σ' αρέσει!
Καλά, σταμάτα.
Έλα, πες μου, σε παρακαλώ. Δεν θύμωσα.
-Έλα. -Ειλικρινά, ήταν μια τακτική στην αρχή.
Ήθελα απλώς να μ' εμπιστευτεί, αλλά...
Νιώθει μόνος, νομίζω.
Ακόμη κι όταν είσαι δίπλα του, πάλι ολομόναχος είναι.
Ίσως όχι όταν είσαι δίπλα του.
Ξέρω. Έχουμε έρθει όσο κοντά μπορεί να έρθει κανείς.
Αχόρταγη η κυρία!
Επικρατεί χαμός εκεί πέρα!
Απομένουν ελάχιστοι ανταγωνιστές, παιδιά.
Πάμε! Άντε!
Για πάμε!
Ήρθε ο Μπίσοπ.
Μπορείς να πας να του πεις πώς νιώθεις επιτέλους;
Για χάρη μου;
Δεν παλεύεται η σεξουαλική σου απογοήτευση.
Συμφωνήσαμε ότι διαγράφηκε ο Ρέι.
Μακάρι να μπορούσα να το ξεχάσω.
Απομένουν μόνο τέσσερα αμάξια!
Φαίνεται πως τα δύο τελευταία αμάξια είναι το 12 και το 14,
ο Ντοτζ Μέισον κι ο Ρέι Χολ.
Ετοιμάσου να τη φας, Ντοτζ!
Φαίνεται πως ο Μέισον κόλλησε!
Ο Ρέι Χολ μόλις τον διέλυσε!
-Έλα τώρα! -Αυτό ήταν, παίδες.
Πρωταθλητής το νούμερο 14, ο Ρέι Χολ!
Τρελαίνομαι, λέμε! Τι λες τώρα!
Τι; Δεν σας...
Ρέι! Ρέι!
Ωραίος ήσουν.
Λυπάμαι για τον αδελφό μου.
Ξεγλιστράει ο κερατούκλης.
-Λουκ. -Ξέρω ποιος είσαι.
Αμφιβάλλω.
Καλά, έγινε...
-Υπάρχει κι η Κονταρομαχία. -Τι;
Ο Ρέι όλο σε κράζει,
άρα σημαίνει πως φοβάται ότι θα νικήσεις.
Δεν υπάρχει λόγος να φοβάται. Όντως θα νικήσω.
Επόμενος γύρος!
Οδηγοί, πάρτε τις θέσεις σας!
Σειρά μου, μάλλον.
Τα ξαναλέμε, καουμπόη.
ΣΚΑΡΛΕΤ ΚΕΝΤΡΟ ΔΙΑΣΚΕΔΑΣΗΣ ΕΝΗΛΙΚΩΝ
Καλώς όρισες στη σκηνή, Ρακέλ!
Ξέρω ότι είναι δύσκολο,
αλλά μπορείς να μου πεις τι έγινε με τον Τζίμι στη ρώσικη ρουλέτα;
Υποτίθεται πως δεν ήταν αληθινό.
Τι πράγμα;
Το όπλο.
Έπρεπε απλώς να το πιστέψουν οι παίκτες.
Υποτίθεται πως ήταν από εκείνα τα εκπαιδευτικά πιστόλια.
-Μόνο αέρα ρίχνουν. -Ποιος σ' το είπε αυτό;
Ο Τζίμι.
Ήταν στους κριτές πέρυσι.
Οι κριτές μπορούν να παίζουν;
Αρκεί να μην τερματίζουν.
Βοηθά εκείνους να βλέπουν από πιο κοντά τη δράση
κι εμάς να πλησιάσουμε τους παίκτες.
Εσένα και τον Τζίμι. Ήσουν η δεύτερη κριτής.
Υποτίθεται πως θα σταματούσε.
Όταν πέθανε η Άμπι, αποφασίσαμε να μην ορίσουμε αντικαταστάτες,
ούτε και να στήσουμε άλλο παιχνίδι.
Πρέπει να πληρώσω για όλα αυτά.
Εγώ έπρεπε να παίξω.
Εγώ έπαιζα πρώτη.
Ο Τζίμι, όμως, είπε ότι ήθελε να ξεμπερδεύει.
Ήθελε να παίξει οπωσδήποτε πριν απ' τον Χαντ.
Έπαιζε ο Χαντ Κένι; Ήταν εκεί;
Ναι.
Αυτό είναι το αρρωστημένο στην όλη φάση.
Θα μπορούσαμε να έχουμε αποφύγει τελείως τη δοκιμασία.
Ο Τζίμι κι εγώ ήμασταν εκεί απλώς για να χάσουμε.
Και τότε, σ' ένα κλάσμα του δευτερολέπτου,
απροειδοποίητα,
ο Τζίμι απλώς...
Στοίχημα ότι σε νικάω στο κόρνχολ;
Καλή προσπάθεια!
Είναι παιδί θαύμα στο κόρνχολ.
-Σκάσε. -Κάποτε νίκησε 12 μέλη αδελφότητας μεμιάς.
Σε παρακαλώ, μόνο ένα παιχνίδι.
Ένα παιχνιδάκι.
Πάω να βρω τον Μπίσοπ.
Φαίνεται πως μείναμε οι δυο μας, καουμπόη.
-Με παρατάς; -Καλή τύχη.
-Δούλευα στο γραφείο σερίφη χθες. -Τι;
Τι;
Ο Κορτέζ έλεγε ότι ψαχούλευε στο δωμάτιό σου το βράδυ της φωτιάς.
Του άνοιξε ο μπαμπάς σου.
Άκουσα να λέει ότι του έδωσε και τα τηλεφωνικά σου αρχεία.
-Με δουλεύεις; -Όχι.
Θέλουν να αποδείξουν ότι ήσουν στη σιταποθήκη και στου Γκρέιμπιλ,
ώστε να βγει ένταλμα έρευνας και να γίνουν όλα νόμιμα.
Και τους τοίχους θα ρίξουν, αν χρειαστεί.
Εγώ στη θέση σου θα φρόντιζα να μην κρύβω τίποτα.
Καλή τύχη.
-Ευχαριστώ. -Κι εγώ.
-Έγινε. -Ο επόμενος.
Δεν ήξερα ότι δουλεύεις στον αγώνα.
Απλώς αντικαθιστώ τον Ντίγκινς.
Προσοχή στον επταψήφιο αριθμό, εντάξει;
Απόψε σημασία έχουν οι τέσσερις τελευταίοι, αλλά,
για τώρα, είναι άσχετοι με τους βαθμούς.
Πες το στη Χέδερ, αν τη δεις. Χρειάζεται χαρτάκι.
Θα της το δώσω εγώ.
-Ευχαριστώ. -Ναι.
Σημασία έχουν οι τελευταίοι τέσσερις, αλλά είναι άσχετοι με τους βαθμούς;
"Άσχετοι με τους βαθμούς". Κώδικας είναι.
Η αποψινή δοκιμασία θα κρίνει την τελική τετράδα.
Τα τρία πρώτα νούμερα είναι οι βαθμοί μας μετά απ' το Γκρέιμπιλ.
Έφτασα στους 225, φίλε!
Έχεις 275; Πήρες 100 βαθμούς;
Έλυσα τον γρίφο, αν θυμάσαι.
Θεέ μου. Ντοτζ.
Η Χέδερ έχει 270.
Προηγείσαι.
"Έξοδος 12, Ι-45, 1:00 π.μ."
Η επόμενη δοκιμασία.
Λοιπόν...
τι ήθελες να συζητήσουμε;
Φοβάσαι ποτέ αυτά που θέλεις;
Να τα παραδεχτείς;
Επειδή θα απογοητευτείς αν δεν τ' αποκτήσεις.
Κάθε μέρα.
Θυμάσαι τότε που ήρθα απ' το σπίτι κι ήταν εκεί η Λίλα;
Και, βασικά... δυσλειτούργησα;
Χέδερ, ήθελα να σου μιλήσω γι' αυτό.
Ήταν επειδή ζήλεψα.
-Ζήλεψες; -Ναι.
Ναι, βασικά...
Εσένα κι εκείνη, και...
εσάς μαζί.
Κι εγώ ζήλεψα.
Εσένα και τον Ρέι.
-Εμένα και... -Σας είδα στο πάρκινγκ,
το βράδυ του χορού.
Δεν είχα ύπνο.
Πέρασα να σε βρω
και ήθελα να σου πω για τη Λίλα τότε,
-αλλά απλώς... -Τι εννοείς;
Η Λίλα κι ο Χαντ Κένι τα έχουν έναν χρόνο.
Δεν το λένε, γιατί είναι πολύ αυστηροί οι γονείς της.
Ο μπαμπάς μου έχει την πολυκατοικία τους. Μ' έστελνε για τα νοίκια.
Όταν άρχισαν να χρωστάνε, άρχισα να τη βοηθώ.
Ορκίστηκα να μην το πω σε κανέναν.
-Της το υποσχέθηκα και... -Εντάξει. Δεν χρειάζεται να μου πεις.
Ήθελα να σου πω ότι δεν ήταν αυτό που φάνηκε.
Είπες, όμως, ότι δεν σ' ένοιαζε.
Κι ότι ποτέ δεν με σκέφτηκες έτσι.
Εγώ σε σκέφτομαι έτσι διαρκώς.
Χέδερ! Έλεος, έφαγα τον τόπο να σε βρω.
Η αδελφή μου είναι. Για τη Λίλι.
Κάτι έγινε με τον Μπο, αλλά δεν λέει τι.
Λίλι;
Χέδερ!
-Ήρθες! -Γεια. Έλα μου δω.
Τι έπαθες; Είσαι καλά;
-Δεν το ήθελα! -Τι πράγμα, ζουζούνα;
Τα τσιγάρα του Μπο. Δεν το ήξερα!
Νόμιζα πως ήταν της μαμάς και τα πέταξα,
κι ο Μπο μού έβαλε τις φωνές!
Όλα καλά.
Γεια. Από πού ξεφύτρωσες εσύ;
Γεια σου, αγάπη μου.
Πέρασες καλά;
Έχει δει κανείς την μπίρα μου;
Ξέρεις πού είναι η Λίλι;
Ναι, κοιμάται, αγάπη μου. Όλα καλά.
-Φύγε από κει! -Κλείσ' το αυτό!
Ηρέμησε.
Βάλ' το πίσω.
-Σέρι; -Όχι. Όλα καλά.
-Κλείσ' το... -Άσ' το κάτω. Βάλ' το πίσω!
Βάλ' το πίσω. Μωρό μου, βάλ' το πίσω, εντάξει;
Θα σου πει γι' αυτό η μανούλα το πρωί, εντάξει;
-Βάλ' το πίσω. -Δεν είναι παιχνίδι.
Βάλ' το στο συρτάρι και τα λέμε αργότερα.
Εντάξει.
Όλα καλά. Εντάξει. Όλα καλά, Μπο.
-Θέλετε το πράμα σας; -Βάλ' το πίσω.
Συγγνώμη. Το θέλετε το γαμημένο;
Ορίστε, λοιπόν.
-Χέδερ... -Πάρτε το, γαμώτο!
-Μαλακισμένη! -Μη!
Είναι η... Άσ' την ήσυχη!
Μου χρωστάς 100 δολάρια!
Πάρ' τα κωλόχερά σου από πάνω της!
Άσ' την ήσυχη.
Σοβαρά, Σέρι; Πας καλά;
Φύγε.
Μαμά.
Φύγε!
Όχι, περίμενε. Γύρνα πίσω, γαμώτο!
Γύρνα πίσω!
ΕΞΟΔΟΣ
Σοβαρά τώρα, γαμώτο;
Άσχημη δουλειά.
Έχω κάποιον να σ' το φτιάξει οικονομικά.
Μη μου πεις;
-Ναι. -Πάντα ψάχνω ευκαιρίες.
Επιβίωσα στον Πανικό και παίρνω μια ηλίθια μπαντάνα. Τι φάση;
-Τυχερό πράσινο. -Όχι μπαντάνες.
Θα δέσουμε τα μάτια.
Λίλι;
-Τι; -Πρέπει να φύγουμε, έλα.
-Λίλι, μπορείς να έρθεις, σε παρακαλώ; -Έρχομαι.
Άντε, ρε Χέδερ, απάντα.
Νάταλι, είναι ώρα.
Δεν θα την περιμένουμε άλλο.
Καλά.
Με βλέπεις;
Φοβάμαι.
Όλα θα πάνε καλά, εντάξει;
Παίκτες, αρχίστε να περπατάτε.
Λίγο ακόμη.
Υποτιτλισμός: Εύα Τανταλίδου
Επιμέλεια: Σταυρούλα Σοκόλη